Хэхыныгъэхэм ятеухуауэ
ШыщхьэуIум и 4-м «Вечерняя Москва» газетым и редакцэм web-семинар щекIуэкIащ хъыбарегъащIэ IэнатIэхэм я лIыкIуэхэм папщIэ.
Абы щытепсэлъыхьащ хъы­барегъащIэ IуэхущIапIэхэм ехьэ­лIауэ щыIэ законодательствэм игъуэта зэхъуэкIыныгъэхэм, хэхыныгъэхэр ще­кIуэкI зэманым абыхэм я лэжьыгъэр къызэрызэрагъэпэщымрэ яIэ хуитыныгъэхэр зыхуэдэмрэ.
ЗэIущIэм хэтащ «Роскомнадзор»-м и управленэу ЦФО-м щыIэм и уна­фэщIым и къуэдзэ Макаренкэ Николай, «Роскомнадзор»-м и управленэу ЦФО-м щыIэм цIыхубэ коммуникацэхэм ехьэлIауэ кIэлъыплъыныгъэхэр къызэгъэпэщынымкIэ и къудамэм и унафэщI Федосеевэ Даринэ, Москва къалэм и ХэхакIуэ комиссэм и уна­фэщIым и къуэдзэ Реут Дмитрий, «Рос­комнадзор»-м и управленэу ­ЦФО-м щыIэм теле-радио нэтынхэр къэпщытэнымкIэ и къудамэм и уна­фэщIым и къуэдзэ Щербаков Сергей.
Федосеевэ Даринэ жиIащ хэхыныгъэхэр щекIуэкIкIэ хъыбарегъащIэ IуэхущIапIэхэм я лэжьыгъэр хабзэм тету къызэрызэрагъэпэщыпхъэр. ­Къи­щынэмыщIауэ, ар къытеувыIащ IуэхущIапIэхэм яIэщIэкI ныкъусаныгъэхэр зыхуэдэм. Абыхэм ящыщу ­къэ­псэлъам къигъэлъэгъуащ къыхуе­джэныгъэхэр щыщIадзэ пIалъэр къэмысу хъыбарегъащIэ IуэхущIапIэхэр апхуэдэ лэжьыгъэхэр къатыну иужь зэрихьэр, цIыхубэм я Iуэху еплъыкIэхэр зэрытрадзапхъэ щIыкIэр къызэрызэпаудыр, нэгъуэщIхэри. Закон и лъэныкъуэкIэ зытетын хуей хабзэхэр бзылъхугъэм къигъэлъэгъуащ. Апхуэдэщ: «Урысей Федерацэм и цIыхухэр референдумым хэтыну яIэ хуитыныгъэхэмрэ шэсыпIэ нэхъы­щхьэхэмрэ» Федеральнэ Закон ­№67-р, «УФ-м и Федеральнэ Зэ­хуэсым и Къэрал Думэм и депутатхэм я хэхыныгъэхэм теухуауэ» ФЗ №20-р, «Экстремист Iуэхум зэрыпэщIэтым теухуауэ» ФЗ №114-р, «ХъыбарегъащIэ IуэхущIапIэхэм ятеухуауэ» ФЗ №21 - 24-р.
ХэхакIуэхэр Iуэхум щыхагъэгъуа­зэкIэ, хъыбарегъащIэ IуэхущIапIэхэр хуитщ кандидатхэм зэрепсэлъар е абыхэм ятеухуа тхыгъэхэр къытра­дзэну, хэхыныгъэм хэтыну зыкъы­щызыгъэлъэгъуа цIыхум иригъэкIуэкI Iуэхухэм тетхыхьыну.
БАГЪЭТЫР Луизэ.
